कानपुरः भाई दूज पर्व भाइयों के प्रति बहनों की श्रद्धा और विश्वास का पर्व है. इस पर्व को हर साल कार्तिक मास के शुक्ल पक्ष की द्वितिया तिथि के दिन मनाया जाता है. पर्व के दिन बहनें भाइयों के माथे पर तिलक लगाती हैं और भगवान से भाइयों की लंबी आयु की कामना करती हैं. आज इसे पूरे देश समेत कानपुर में भी धूमधाम से मनाया जा रहा है, लेकिन कोई ऐसा भी है जो इस साल अपने भाई तो टीका नहीं कर पाई. दरअसल कानपुर जेल में बंद कैदियों को उनकी बहने टीका नहीं कर पाईं क्योंकि जेल प्रशासन ने जेल मैनुअल का हवाला देकर उन्हें मिलने की अनुमति नहीं दी. जिसके चलते अपने भाइयों से मिलने पहुंची बहनों को निराश होकर वापस लौटना पडा. आपको बता दें हर साल की तरह इस बार भी सकड़ों महिलाएं और युवतियां टीका करने के लिए जेल परिसर में पहुंची. हर साल ऐसा होता है कि रक्षाबंधन और भैया दूज के मौके पर जेल में कैदियों को उनकी बहनों से मिलने की विशेष व्यवस्था की जाती है. पर इस साल बहनों को उनके भाइयों से मिलने की इजाजत नहीं दी गई जिससे वह काफी दुखी नजर आईं और निराश हो कर वापस लौट गईं.